Wikipédia-vita:Első szócikkem

message: Miért gondolod, hogy az asztali és a mobilos (applikációs) figyelőlista nincs szinkronban egymással? Nekem például az Android-alkalmazásban megjelenik egy olyan bejegyzés, hogy a :Kategória:Szócikkek halott külső hivatkozásokkal 2022 márciusábólhoz hozzáadott InternetArchiveBot egy szócikket – holott ezt a kategóriát soha nem nyitottam meg a mobilalkalmazásban, emlékeim szerint egyáltalán nem is vettem soha szócikket a figyelőlistámra mobilról, és egészen biztosan nem egy bejelentkezéskori első letöltés eredménye, hiszen tavaly novemberben jelentkeztem be a jelenlegi telefonomon a Wikipédia mobilalkalmazásba, ez a kategória meg még csak bő két hetes. Ha nálad mégis inkonzisztens, az minden valószínűség szerint egy hiba, és érdemes jelenteni a Phabricatorön (ha még nem tette meg valaki).
Vagy „a mobilos applikáció Figyelőlistája” alatt az elmentett szócikkekre (könyvjelző ikon) gondolsz, nem pedig a rendes figyelőlistára (csillag ikon)? A kettőnek teljesen más a célja – a mentett szócikkek szócikkek (olvasnivalók), a figyelőlista viszont szerkesztések (átnézni valók) –, így nem is várható, hogy összevonják őket. Éppen ezért – és különösen azért, mert a rendes figyelőlista is elérhető már az appban – a mentett szócikkeket ne is nevezzük figyelőlistának. – Tacsipacsi vita 2022. március 19., 19:29 (CET)
replies: text: @Tacsipacsi Igazad van, párszor  észrevettem én is, de mobilon nem szoktam használni a Figyelőlistát, így elfelejtettem, hogy már szinkronban van az asztali verzióval. A korábbi változatban ez hosszabb ideig nem működött még és az maradt meg bennem. misibacsi*üzenet 2022. március 19., 19:46 (CET)
replies: text: : És ez tényleg megér egy külön bekezdést? Ha nem lenne szinkronban, az megérne, na de az, hogy valami működik? Erre szokták azt mondani, hogy a jó szoftver az, amit észre se veszel, úgy használod – ha meg úgyse veszed észre, akkor említésre sem érdemes. – Tacsipacsi vita 2022. március 20., 02:48 (CET)
replies: text: ::@Tacsipacsi A leírás egyrészt kezdőknek szól, másrészt miért lenne nyilvánvaló a szinkronizálás? misibacsi*üzenet 2022. március 20., 06:11 (CET)
replies: text: ::: Szerintem éppen a kezdőknek nincs semmi okuk kételkedni abban, hogy szinkronizálva vannak – ugyanúgy hívják, ugyanazzal a fiókkal jelentkezem be, miért lenne különböző? Az öreg rókák azok, akik már láttak annyi hibát, hogy akár már a szemüknek se hisznek. Egyébként ha le is írjuk, ne itt: van Wikipédia:Figyelőlista lap, ezen a lapon csak arról kéne írni, ami a szócikklétrehozással kapcsolatos, azaz arról, hogy a szócikkek automatikusan felkerülnek rá. (U.i. Örülnék, ha a válaszaidat nem jelölnéd aprónak; nem azok, és az apró változtatásokról nem kapok e-mailt, úgyhogy nagyobb eséllyel veszem észre őket sokkal később vagy akár egyáltalán nem.) – Tacsipacsi vita 2022. március 21., 02:30 (CET)
replies: text: ::::Egy kezdő miért keresne rá a Figyelőlista szóra, amikor nem is hallott ilyen fogalomról?

text: ::::Ha az lenne a neve, hogy "Szinkronizált izé", akkor joggal lehetne feltételezni azt, amit írsz.

text: ::::A válaszaimat nem jelölöm sehogy, mert a mobilos alkalmazás erre nem ad lehetőséget. misibacsi*üzenet 2022. március 21., 06:48 (CET)
replies: text: :::::Nyilván nem a kezdőnek kell rákeresnie a figyelőlistára – erre vannak a belső hivatkozások, nekem magától értetődő volt, hogy ha azért törlünk erről a lapról, mert másik lapon relevánsabb, akkor arra a relevánsabb lapra linkelünk is.

text: :::::Nekem az az alapvetés, hogy ha ugyanazzal a fiókkal jelentkezem be egy mobilalkalmazásba és egy weboldalra, és elmenthetek valami adatot, akkor azt mindkét platformon látom – legyen szó a Wikipédia-figyelőlistámról, a megvásárolt vonatjegyeimről vagy éppen a megnézendő videóimról a YouTube-on. (Egyébként gyanítom, hogy technikailag nem is szinkronizálásról van szó: ahogy az asztali verzióban a Figyelőlista linkre kattintva lekérdezi a böngésződ a figyelt lapok szerkesztéseit, szerintem ugyanúgy csak a figyelt lapok szerkesztései töltődnek le a mobilalkalmazásba is, nem a teljes figyelőlista.) – Tacsipacsi vita 2022. március 22., 02:36 (CET)
thread_title:  Asztali és mobilos figyelőlista szinkronja